《郊庙歌辞。享太庙乐章。景云舞》
唐代·佚名

惟睿作圣，惟圣登皇。精感耀魄，时膺会昌。

舜惭大孝，尧推让王。能事斯极，振古谁方。

文明履运，车书同轨。巍巍赫赫，尽善尽美。

衢室凝旒，大庭端扆。释负之寄，事光复子。

脱屣高天，登遐上玄。龙湖超忽，象野芊绵。

游衣复道，荐果初年。新庙奕奕，明德配天。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。